Agents de la Policia Local de Platges detenen el presumpte autor de diversos furts a la platja del Port de Sagunt
02 d’agost 2021

![Imagen sin texto alternativo.](/media/py0ft4ga/99-c_hurto.jpg)  

Agents de la secció de Platges de la Policia Local de Sagunt van detindre ahir al migdia a un home de 59 anys d'edat, veí del municipi, com a presumpte autor d'un delicte greu de furt. Es dona la circumstància que després de les indagacions realitzades pels agents durant els últims dies, el detingut figurava com un dels principals sospitosos en l'autoria dels furts al descuit que s'han estat produint a la platja del Port de Sagunt durant les últimes setmanes.

  

Els agents es van adonar ahir de la presència del presumpte autor dels fets a la platja, per la qual cosa després de realitzar una discreta però eficaç vigilància, van comprovar com col·locava la seua tovallola sobre una bossa de mà i després de pensar que ningú l’observava, tornava a recollir-la junt amb l'efecte sostret. Una vegada consumat el delicte, l'autor va ser interceptat pels agents de Platges en el passeig marítim, on han procedit a la comprovació dels efectes sostrets i a la seua posterior detenció.

  

El detingut J.H.M., de 59 anys i que compta amb nombrosos antecedents, va ser traslladat primer al centre de salut del Port de Sagunt per fer-li un reconeixement mèdic i seguidament a la comissaria, on va passar a disposició judicial en les hores posteriors. En eixe sentit, al presumpte autor li han intervingut els següents efectes: 110 euros en efectiu; dos terminals IPhone 11 i 12 per un valor aproximat d'entre els 800 i 1200 euros respectivament; claus d'un turisme; una cartera i una targeta de crèdit.

​  

  

*   [](http://www.facebook.com/sharer.php?u=https://aytosagunto.es/va/actualitat/agents-de-la-policia-local-de-platges-detenen-el-presumpte-autor-de-diversos-furts-a-la-platja-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/agents-de-la-policia-local-de-platges-detenen-el-presumpte-autor-de-diversos-furts-a-la-platja-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/agents-de-la-policia-local-de-platges-detenen-el-presumpte-autor-de-diversos-furts-a-la-platja-del-port-de-sagunt/ "Linked In")
*   [](mailto:?body=https://aytosagunto.es/va/actualitat/agents-de-la-policia-local-de-platges-detenen-el-presumpte-autor-de-diversos-furts-a-la-platja-del-port-de-sagunt/)